laion/Wikipedia-Exotic huggingface dataset:
ჰარალდ II

ჰარალდ II (დან. Harald 2.; დ. 994 — გ. 1018) — დანიის მეფე 1014-18 წლებში. იყო დანიის, ინგლისისა და ნორვეგიის მეფე სვენ I-ისა და მისი ცოლის, დედოფალ სვიატოსლავა პოლონელის უმცროსი ვაჟი. როდესაც სვენ I ინგლისის მეფე ეთელრედ უწიგნურთან იბრძოდა, ჰარალდი დანიას რეგენტის სტატუსით მართავდა. იგი დანიის ტახტზე მხოლოდ 1014 წელს ავიდა, მას შემდეგ, რაც მისმა უფროსმა ძმამ, კნუდ დიდმა ინგლისის ტახტი დაიკავა. 1018 წელს, მისი გარდაცვალების შემდეგ, დანიის ტახტიც კნუდს დარჩა, რადგანაც ჰარალდს არც ცოლი და არც შვილები არ ჰყოლია. Kongerækken Archived 2009-11-18 at the Wayback Machine at The Danish Monarchy Bricka, Carl Frederik, Dansk Biografisk Lexikon, vol. VII [Hansen - Holmsted], 1893, p.73. Available online
პინდალის კანტონი

პინდალის კანტონი (ესპ. Cantón Pindal) — კანტონი ეკვადორში, ლოხის პროვინციაში. ადმინისტრაციული ცენტრი — პინდალი. ფართობი 194 კმ². ↑ ეკვადორის კანტონები statoids.com-ზე
სოსორანგის კანტონი

სოსორანგის კანტონი (ესპ. Cantón Sozoranga) — კანტონი ეკვადორში, ლოხის პროვინციაში. ადმინისტრაციული ცენტრი — სოსორანგა. ფართობი 412 კმ². ↑ ეკვადორის კანტონები statoids.com-ზე
კონსტრუქტორი (ობიექტზე ორიენტირებული პროგრამირება)

კონსტრუქტორი (constructor) — ფუნქცია, რომლის დანიშნულებაა ობიექტის ცვლადების ინიციალიზება. მისი გამოცხადების სინტაქსი ჩვეულებრივი ფუნქციის სინტაქსის მსგავსია. კონსტრუქტორი ყოველთვის გამოიძახება ობიექტის შექმნისას. ჩვეულებრივი ფუნქციისგან განსხვავებით: კონსტრუქტორს ისეთივე სახელი აქვს, როგორიც კლასს. დასაბრუნებელი მნიშვნელობის ტიპი კონსტრუქტორში არ ეთითება. როგორც წესი, კონსტრუქტორები გამოიყენება ობიექტის ცვლადებისთვის საწყისი მნიშვნელობების მისანიჭებლად, ან ინიციალიზების ნებისმიერი სხვა პროცედურის შესასრულებლად, რომლებიც აუცილებელია ობიექტის შესაქმნელად. ყველა კლასს აქვს კონსტრუქტორი მიუხედავად იმისა, ის განსაზღვრულია თუ არა. დაპროგრამება C++ ენაზე , რომან სამხარაძე, ლია გაჩეჩილაძე, სტუ.
კილანგის კანტონი

კილანგის კანტონი (ესპ. Cantón Quilanga) — კანტონი ეკვადორში, ლოხის პროვინციაში. ადმინისტრაციული ცენტრი — კილანგა. ფართობი 268 კმ². ↑ ეკვადორის კანტონები statoids.com-ზე
ბიზლანი

ბიზლანი (აზერ. Bizlan) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 480 კაცი. ბიზლანი GEOnet სახელების სერვერზე
ჩემი (ვილა)

ვილა „ჩემი“ — XX საუკუნის დასაწყისის არტ-ნუვოს სტილის ვილა სოხუმში, ქალაქის ღირსშესანიშნაობა. არქიტექტურული ძეგლი აიგო 1905 წელს. თბილისელი არქიტექტორის, ვილჰელმ-ფრანც კოვალსკის პროექტით. დგას სოხუმის მთის ფერდობზე, დღევანდელ ლასურიას ქუჩაზე. 1918 წლამდე, გარდაცვალებამდე, მისი ბინადარი იყო საზოგადო მოღვაწე, თავადი გიორგი შარვაშიძე. შემდეგ ის მემკვიდრეობით მიიღო მისმა ძმისშვილმა, მხატვარმა ალექსანდრე შარვაშიძემ, სადაც ეს უკანასკნელი 1919 წლის თებერვლამდე ცხოვრობდა, პარიზში წასვლამდე. შენობა ავარიულია, მისი მხატვრული ღირებულება – შელახული. Сухумские дома князей Чачба. Часть 1
ბუროვდალი

ბუროვდალი (აზერ. Burovdal) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 204 კაცი. ბუროვდალი GEOnet სახელების სერვერზე
ბუინუზი

ბუინუზი (აზერ. Buynuz) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 597 კაცი. ბუინუზი GEOnet სახელების სერვერზე
ჩანდაჰარი

ჩანდაჰარი (აზერ. Çandahar) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 155 კაცი. ჩანდაჰარი GEOnet სახელების სერვერზე
ორილი

ორილი (უკრ. Оріль) — მდინარე უკრაინაში, დნეპრი მარცხენა შენაკადი. სათავეს იღებს ხარკივის ოლქის პერვომაისკის რაიონის სოფელ ეფრემოვკადან. უკრაინის მდინარეების სია Географічна енциклопедія України: в 3-х томах / Редколегія: О. М. Маринич (відпов. ред.) та ін. — К.: «Українська радянська енциклопедія» імені М. П. Бажана, 1989. (უკრაინული)
ოლიმპია

ოლიმპია (ბერძნ. Ολυμπία) — ძველი ბერძნული ქალაქი ელიდაში (პელოპონესის ჩრდილოეთ-დასავლეთი ნაწილი), რელიგიური ცენტრი, ზევსის კულტისა და მისდამი მიძღვნილი ოლიმპიური თამაშების ჩასატარებელი ადგილი. არქიტექტურული ანსამბლი ჩამოყალიბდა ძვ. წ. VII—IV საუკუნეებში. დაეცა ქრისტიანობის გავრცელების შემდეგ. ოლიმპიის შემდეგ შემონახულია პელოპის სამლოცველოს (ძვ. წ. II ათასწლეულის დასასრული), ჰერას (ძვ. წ. VII საუკუნის დასასრული ან VI საუკუნის დასაწყისი), პრაქსიტელეს ქანდაკება „ჰერმესი ჩვილი დიონისეთი“ (მარმარილო, დაახლოებით ძვ. წ. 340) დაცულია ოლიმპიის მუზეუმში. ზევსის (ძვ. წ. 468—456, არქიტექტორი ლიბონი; ფრონტების ადრინდელი კლასიკური ქანდაკება და პეონიოსის „ნიკეს“ ქანდაკება დაცულია ოლიმპიის მუზეუმში). ღმერთების დედის (მეტროონი, ძვ. წ. IV საუკუნის I ნახევარი), ზევს სოსიპოლისისა და ილითიას (ძვ. წ. 363-ის შემდეგ) ტაძრების, 12 საგანძურისა და სხვა ნაგებობათა ნაშთები. წმინდა ადგილის ფარგლებს გარეთ ბულევტერიონის (ძბ. წ. VI—V სს.), კლასიკური ეპოქის სტადიონის, ე. წ. ლეონიდაიონის (ძვ. წ. IV ს., არქიტ. ლეონიდე) და სხვ. ნაგებობათა ნაშთები. ოლომპიას მუზეუმი. ვიკისაწყობში არის გვერდი თემაზე: ოლიმპია ქართული საბჭოთა ენციკლოპედია, ტ. 7, თბ., 1984. — გვ. 520—521.
მაგნუს I (ნორვეგია)

მაგნუს I ოლაფსსონი (ნორვ. Magnús I Óláfsson, დან. Magnus Olavsson), მეტსახელად კეთილი (ნორვ. den gode; დ. 1024 — გ. 25 ოქტომბერი, 1047) — ფაირჰეართა დინასტიის წარმომადგენელი. ნორვეგიის მეფე ოლაფ II-ის ვაჟი. ნორვეგიის მეფე 1035-47 წლებში და დანიის მეფე 1042-47 წლებში. მას შემდეგ, რაც დანიის მეფე კნუდ დიდმა მამამისი დაამხო, იგი დედასთან ერთად იზრდებოდა კიევის რუსეთში. სწორედ რუსების დიდი მთავარი დაეხმარა მას ნორვეგიელთა ჯარის შექმნაში. სწორედ ამ პერიოდში გარდაიცვალა ინგლისის, დანიისა და ნორვეგიის მეფე, კნუდის ვაჟი სვენ I, რითაც ისარგებლა მაგნუსმა და 1035 წელს ნორვეგიის მეფე გახდა. გამეფების შემდეგ მან ალიანსი ჩამოაყალიბა დანიის მეფე ჰარდეკნუდთან, რომელმაც უშვილობის გამო მაგნუსი თავის მემკვიდრედ გამოაცხადა. ამის პარალელურად მაგნუსი ჰარდეკნუდს ეხმარებოდა და მხარს უჭერდა ინგლისის დაპყრობაში. მას შემდეგ, რაც ჰარდეკნუდი დიდებულებმა მოკლეს, მაგნუსი დანიის მეფეც გახდა, რა დროსაც გამუდმებით უხდებოდა თავისი მიწების დაცვა მეზობელი სლავებისა და ვენედებისგან. იგი სწორედ მათთან გამართულ ერთ-ერთ ბრძოლაში მოკლეს, 23 წლის ასაკში, ისე, რომ მამრობითი სქესის მემკვიდრე არ დარჩა. ამის შემდეგ დანიის ტახტს შვედი ესტრიდსენები დაეპატრონნენ, ნორვეგიაში კი მისი ძმის შვილი ჰარალდი გამეფდა. Kirsten Wolf, Daily Life of the Vikings, Greenwood Publishing Group, 2004, ISBN 0313322694 p. 66. Greenwood Press "Daily life through history" series, ISSN 1080-4749. Sturluson, Snorri, Heimskringla: History of the Kings of Norway, tr. Lee M. Hollander. Reprinted University of Texas Press, Austin, 1992. ISBN 0-292-73061-6
ჩარმადილი

ჩარმადილი (აზერ. Çərmədil) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 137 კაცი. ჩარმადილი GEOnet სახელების სერვერზე ↑ Belediyye Informasiya Sistemi Azerbaijani. დაარქივებულია ორიგინალიდან — September 24, 2008.
სერგეი აკინინი

სერგეი იგორის ძე აკინინი (რუს. Сергей Игоревич Акинин; დ. 15 მარტი, 1998) — რუსი ფეხბურთელი, რომელიც ამჟამად თამაშობს „ხიმკი-მ“-ში. მისი დებიუტი შედგა რუსეთის პროფესიონალურ ლიგაში, 2018 წლის 26 ივლისს „ხიმიკ ნოვომოსკოვსკის“ წინააღმდეგ, „ხიმკი-მ“-ის რიგებში. პროფილი რუსეთის პროფესიონალური ლიგის ოფიციალურ საიტზე ↑ Game Report by PFL. Russian Professional Football League (26 July 2018).
ჯიულიანი

ჯიულიანი (აზერ. Cülyan) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 1,262 კაცი. Cülyan GEOnet სახელების სერვერზე
დაჰარი

დაჰარი (აზერ. Dahar) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 5 კაცი. დაჰარი GEOnet სახელების სერვერზე
დიმიტროვკა (ისმაილი)

დიმიტროვკა (აზერ. Dimitrovka) — სოფელი აზერბაიჯანში, მთიანი შირვანის რეგიონის ისმაილის რაიონში. დიმიტროვკა GEOnet სახელების სერვერზე
ანდორის ფეხბურთის ფედერაცია

ანდორის ფეხბურთის ფედერაცია (კატ. Federació Andorrana de Futbol) — ფეხბურთის მმართველი ორგანო ანდორაში. დაარსდა 1994 წელს. უეფასა და ფიფაში გაწევრიანდა 1996 წელს. არის ანდორის პირველი დივიზიონის, ანდორის თასისა და ანდორის სუპერთასის ორგანიზატორი. მისი ორგანიზებით იმართება ანდორის ეროვნული საფეხბურთო ნაკრები. ფედერაცია დაფუძნდა ანდორაში, ესკალდეს-ენგორდანიში. ანდორის ეროვნულმა საფეხბურთო ნაკრებმა პირველი ოფიციალური შეხვედრა გამართა 1996 წლის 23 ნოემბერს, ესტონეთის წინააღმდეგ. ამ შეხვედრაში გუნდი ანგარიშით 1:6 დამარცხდა. 2001 წლის მონაცემებით ანდორაში ოფიციალურად დარეგისტრირებულია 12 საფეხბურთო კლუბი, 300 ფეხბურთელი და 22 მსაჯი. ფრანცესკ ვილა (1994—2000) ფრანცესკ ამატი (2001—2009) ანტონი გირიბეტი (2009—2013) ვიქტორ სანტოსი (2013—) ოფიციალური საიტი ფიფა-ს ოფიციალურ ვებ-გვერდზე დაარქივებული 2018-12-23 საიტზე Wayback Machine. უეფა-ს ოფიციალურ ვებ-გვერდზე ↑ Encouraging Andorran advancements. Uefa.com. ციტირების თარიღი: 2013-12-04. ↑ Андорра დაარქივებული 2014-07-31 საიტზე Wayback Machine. / Планета Футбол. — 2001
დიმიტროვკა (მრავალმნიშვნელოვანი)

დიმიტროვკა შეიძლება აღნიშნავდეს: დიმიტროვკა — სოფელი აზერბაიჯანში, ისმაილის რაიონი დიმიტროვკა — სოფელი მოლდოვაში, ჩიმიშლიის რაიონი
ჩართე (პროექტი)

პროექტი „ჩართე” (და მისი საერთაშორისო ანალოგი GiveInternet.org) — საგანმანათლებლო ფონდ Educare Georgia-ს საქველმოქმედო პლატფორმა, რომელიც ნებისმიერ ადამიანს საშუალებას აძლევს, დაუფინანსოს ინტერნეტის ყოველთვიური გადასახადი ან კომპიუტერი სოციალურად დაუცველ უფროსკლასელებს. პროექტი თანამშრომლობს სკოლებთან, ამოიცნობს და სტუმრობს სოციალურად დაუცველ უფროსკლასელებს რეგიონებში, კონფლიქტისპირა სოფლებსა და დევნილთა დასახლებებში. ონლაინ შემომწირველების, კორპორატიული დონორებისა და საგრანტო დაფინანსებით „ჩართე“ ყიდულობს ლეპტოპებს, ინტერნეტ-სერვისის პროვაიდერ კომპანიებთან თანამშრომლობითა და ონლაინ შემომწირველების მხარდაჭერით კი პროექტი მოსწავლეებს ურთავს ინტერნეტს. „ჩართული“ მოსწავლეები იღებენ საგანმანათლებლო რესურსებით ჩატვირთულ ლეპტოპებს, უფასო წვდომას „ჩართეს“ პარტნიორი პლატფორმების საგანმანათლებლო მასალაზე და მუდმივ ტექნიკურ-საგანმანათლებლო ონლაინ მხარდაჭერას „ჩართეს“ გუნდისგან. Educare Georgia-ს ოფიციალური საიტი პროექტი „ჩართე“ ხანის აკადემიის ქართულენოვანი ვერსია
დიიალი

დიიალი (აზერ. Diyallı) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 2,016 კაცი. დიიალი GEOnet სახელების სერვერზე ↑ http://www.azerpost.az/?options=content&id=188
დუვარიანი

დუვარიანი (აზერ. Duvaryan) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 33 კაცი. დუვარიანი GEOnet სახელების სერვერზე
აჰანი

აჰანი (აზერ. Əhən) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 573 კაცი. აჰანი GEOnet სახელების სერვერზე
ელაბადი (ისმაილი)

ელაბადი (აზერ. Elabad) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 53 კაცი. ↑ http://ismayilli-ih.gov.az/page/129.html
კნუდ IV

კნუდ IV (დან. Knud 4.), აგრეთვე ცნობილია როგორც წმინდა კნუდი (დან. Sankt Knud; დ. 1042 — გ. 10 ივლისი, 1086) — ესტრიდსენთა დინასტიის წარმომადგენელი. დანიის მეფე სვენ II-ის უკანონო ვაჟი. ტახტზე ავიდა თავისი ძმის, ჰარალდ III-ის უშვილოდ გარდაცვალების შემდეგ. ახლო ურთიერთობა ჰქონდა რომის პაპთან და პრეტენზიას აცხადებდა ინგლისის ტახტზე. 1086 წელს იგი ამბოხებულებმა მოკლეს, რის შემდეგაც გახდა დანიის პირველი მონარქი, რომელიც წმინდანად იქნა შერაცხული. მოგვიანებით, 1101 წელს, რომის პაპმა იგი დანიის მფარველ წმინდანად გამოაცხადა. კნუდი დაიბადა 1042 წელს დანიაში. იგი იყო დანიის მეფე სვენ II-ის ერთ-ერთი უკანონო შვილი ცხრამეტიდან, რომელიც მას სხვადასხვა საყვარლებისგან ჰყავდა. 1076 წელს დანიის მეფე მისი უფროსი ძმა, ჰარალდ III გახდა, რა დროსაც კნუდი ცდილობდა სამეფო ხელისუფლების განმტკიცებასა და ცენტრალიზაციას. ვინაიდან ყოველთვის მეგობრული დამოკიდებულება ჰქონდა ეკლესიასთან, იგი ხშირად იღებდა ეპისკოპოსებისაგან მხარდაჭერას. ზოგიერთ წყაროზე დაყრდნობით, მან გამოსცა ბრძანება, რომლის მიხედვითაც საშობაო პერიოდი 20 დეკემბრიდან 13 იანვრამდე უნდა გაგრძელებულიყო, თუმცა ეს ბრძანება სისრულეში არ მოუყვანიათ. ამ პერიოდში იგი ცოლად ირთავს ფლანდრიის გრაფის ასულ ადელას, რომელთანაც სამი შვილი შეეძინა. 1080 წელს ჰარალდის უშვილოდ გარდაცვალების შემდეგ, დანიის მეფე კნუდ IV ხდება, რომელმაც 1086 დიდი ჯარების შეკრება დაიწყო და ინგლისში შეიჭრა. მას ინგლისის ტახტზე ჰქონდა პრეტენზია, თუმცა კნუდის ამ წარუმატებელ სამხედრო კამპანიას დიდი უკმაყოფილება მოჰყვა საზოგადოებაში. სულ მალე ის და მისი ძმა, ბენედიქტე ამბოხებულებმა ჩახოცეს წმინდა ალბანის ეკლესიაში. იგი გადაასვენეს და დაკრძალეს ოდენსეში, მისსავე აგებულ ბაზილიკაში. მისი გარდაცვალების შემდეგ ტახტზე მისი ძმა ავიდა, კნუდის ცოლი კი მშობლიურ ფლანდრიაში გაიქცა შვილებთან ერთად, სადაც მათი ვაჟი, შარლ I ფლანდრიის გრაფი გახდა. The Oxford Illustrated History of the Vikings. Ed., Peter Sawyer. Oxford University Press, New York, 1997. Chapter Seven: "The Danish Empire and the End of the Viking Age" by Niels Lund. The quote is from page 181. The Oxford Dictionary of Saints. Ed David High Farmer. Oxford University Press, 2004. See the entry on St Canute.
ოლაფ I (დანია)

ოლაფ I მშიერი (დან. Oluf 1. Hunger; დ. 1050 — გ. 18 აგვისტო, 1095) — ესტრიდსენების დინასტიის წარმომადგენელი. დანიის მეფე სვენ II-ის ვაჟი. ცოლად ჰყავდა ნორვეგიის მეფის ასული ინგეგერდი, თუმცა მემკვიდრე არ ჰყოლია. ტახტზე ავიდა თავისი ორი უფროსი ძმის დაღუპვის შემდეგ, მის შემდეგ კი მისი კიდევ ერთი ძმა, ერიკი გამეფდა. ოლაფი დაიბადა 1050 წელს დანიაში. იგი იყო დანიის მეფე სვენ II-ის ერთ-ერთი უკანონო შვილი ცხრამეტიდან, რომლებიც ყველა სხვადასხვა ქალისგან ჰყავდა. 1076 წელს მეფე მისი ძმა ჰარალდი ხდება, მისი უშვილოდ სიკვდილის შემდეგ კი მისი მეორე ძმა — კნუდი, რომელმაც ოლაფს 1080 წელს იუტლანდის ერლის წოდება მიანიჭა. ამავდროულად, ოლაფი 1085 წლიდან ხელმძღვანელობდა ამბოხებას თავისი ძმის წინააღმდეგ. 1086 წლის 10 ივნისს, წმინდა ალბანის ეკლესიაში, ოლაფმა და ამბოხებულებმა ჩახოცეს მეფე კნუდი და მისი ძმა, ბენედიქტე, რის შემდეგაც დანიის მეფე ოლაფ I ხდება. მიუხედავად იმისა, რომ კნუდს ვაჟი ჰყავდა, იგი დედასთან ერთად ფლანდრიაში იყო გაქცეული. წყაროებში ოლაფი აღწერილია, როგორც ხარბი და უსამართლო მმართველი. მისი მეფობის წლებს დაემთხვა საშინელი გვალვის სეზონები და მოსავლის განადგურება, რამაც საყოველთაო არეულობა და გლეხთა შიმშილობა გამოიწვია. ოლაფ I გარდაიცვალა 1095 წელს, იდუმალ გარემოებებში. მისი სიკვდილის შესახებ რამდენიმე მოსაზრება არსებობს. ზოგი ამბობს, რომ შიმშილმა იმსხვერპლა, სხვა ვერსიით იგი მისმა ძმებმა მოკლეს, კიდევ ერთი ვერსიით შიმშილით დაიღუპა, ხოლო ყველაზე გავრცელებული ვერსიით, იგი ღმერთმა დასაჯა მისი ბოროტებისათვის, ჭკუიდან შეიშალა და თავი მოიკლა, თუმცა აქედან არცერთი დასტურდება. მის შემდეგ ტახტზე მისი ძმა, ერიკ I ავიდა. Monarkiet i Danmark - Kongerækken Archived 2009-11-18 at the Wayback Machine at The Danish Monarchy Stefan Pajung, Oluf Hunger 1050-1095 Archived 2011-07-19 at the Wayback Machine, Aarhus University, January 22, 2010 Bricka, Carl Frederik, Dansk Biografisk Lexikon, vol. XII [Münch - Peirup], 1898, pp.423-425.
მოხურგუთის ციხე

მოხურგუთი, მოხურქუდი, ქარაქალე — ციხე თურქეთში. მდებარეობს არზრუმის მხარეში, სპერის რაიონის სოფელ მოხურგუთში. ნაგებია კირით. განლაგებულია სოფლიდან მოშორებით, მდინარე ჭოროხიდან საკმაოდ მაღლა, აზიდულ კლდოვან მთაზე, ზღვის დონიდან 2020 მეტრზე. ციხემდე მისვლა მხოლოდ გრძელი და რთული ბილიკითაა შესაძლებელი. ადგილობრივთა თქმით, ციხე „ურჯულოების“ მიერაა აგებული, შემორჩენილია „ქვები და ეკლესიის პატარა ნანგრევი“. არის აგრეთვე კლდეში ჩაკვეთილი დიდი ზომის რეზერვუარი. ადგილობრივები ისტორიული მოხურგუთის პარალელურად მოგვიანებით შერქმეულ თურქულ ფორმასაც – ქარაქალე („დიდი ციხე“ / „შავი ციხე“) იყენებენ. თანამედროვე ადმინისტრირებით, მოხურგუთი სპერის მხარეშია, ტაო-სპერის სასაზღვრო ზოლში. არ არის გამორიცხული, რომ მოხურგუთი ძველად ტაოს ერთ-ერთი სასაზღვრო ციხე ყოფილიყო. ჭოროხის ხეობაში, შუა საუკუნეების საქართველოს სასაზღვრო ზოლში არსებული ციხეების განლაგება თითქოს ამაზე უნდა მიუთითებდეს. მდინარის ხეობიდან მაღლა გაშენებული სიმაგრის მთავარი ფუნქცია ღრმა ხეობაში თუ მის გასწვრივ მდებარე ციხეებისთვის (ნიხახი, ოშნაქი, ერსისი, ქისქიმი, ერსისი, პეტერეკი) სიგნალის გადაცემა უნდა ყოფილიყო. ამ ციხეების ნაწილი უშუალოდ ხედავს მოხურგუთს. კუდავა ბ., ტაო-კლარჯეთი: ისტორიისა და კულტურის ძეგლები. თბ. 2017, გვ. 237-238
ერიკ ბანა

ერიკ ბანა (ინგლ. Eric Bana, დაბადების სახელი ერიკ ბანადინოვიჩი; დ. 9 აგვისტო, 1968) — ავსტრალიელი მსახიობი და კომიკოსი. ერიკ ბანა დაიბადა მელბურნში, ავსტრალიაში. მამამისი, ივან ბანადინოვიჩი ხორვატი ემიგრანტი იყო, რომელიც მუშაობდა კომპანია Caterpillar Inc.-ის ლოჯისტიკის მენეჯერად, ხოლო დედა, ელეონორი გერმანელი იყო და პარიკმახერად მუშაობდა. ბანა პირველად გამოჩნდა ავსტრალიურ სატელევიზიო შოუში „Full Frontal“. 1997 წელს გადაიღეს კომედიურ-დრამატულ ფილმში „სასახლე“, ხოლო ფართო საზოგადოებისთვის ცნობილი გახდა ბიოგრაფიული კრიმინალური ფილმით „ხედვა შიგნიდან“ (2000). ჰოლივუდის ყურადღება მიიპყრო პირველი კლასის სერჟანტ ნორმ „ჰუტ“ გიბსონის როლით ფილმში „შავი ქორის დაცემა“ (2001). 2003 წელს განსასახიერა ჰალკის როლი, ერთი წლის შემდეგ კი ჰექტორის როლი ფილმ „ტროაში. 2005 წელს მონაწილეობდა სტივენ სპილბერგის ისტორიულ დრამატულ და პოლიტიკურ თრილერში „მიუნხენი“ (2005). მისი სხვა განთქმული ფილმებია: „კიდევ ერთი ბოლეინის გვარიდან“, „ვარსკვლავური გზა“ (2009), „დროში მოგზაურის ცოლი“ (2009), „გადარჩენილი“ (2013), „გვიხსენ ჩვენ ბოროტისაგან“ (2014) და სხვა. როგორც გამოცდილმა მსახიობმა და კომიკოსმა, მიიღო ავსტრალიის უმაღლესი კინო-და სატელევიზიო ჯილდოები სხვადასხვა როლისთვის. იგი აგრეთვე მონაწილეობს რამდენიმე დაბალბიუჯეტიან ფილმში, დაწყებული რომანტიკული კომედიებით, დამთავრებული დრამატული, სამეცნიერო ფანტასტიკური და თრილერი ფილმებით. შეგიძლიათ იხილოთ მედიაფაილები თემაზე „ერიკ ბანა“ ვიკისაწყობში. ერიკ ბანა კინოფილმების ინტერნეტ-მონაცემთა ბაზაში ერიკ ბანა TCM-ის კინოფილმების მონაცემთა ბაზაში ერიკ ბანა — AllMovie ↑ Radoš, Ivica (12 მარტი, 2006). „Eric Bana: On the official documents I am still Eric Banadinović“. Jutarnji list (ხორვატული). დაარქივებულია ორიგინალიდან — 3 მარტი, 2016. ციტატა: „Kad na poštanskoj pošiljki vidim da piše Eric Bana, odmah pomislim kako u kuverti nije nešto važno. No, kad primim pošiljku na kojoj piše Eric Banadinović, znam da je riječ o nečemu službenom – rekao je Bana. ("When on the postal deliveries I see that it is written Eric Bana, I immediately know that in the envelope it isn't anything important. But when I receive the shipment that says Eric Banadinović, I know that it is about something official – said Bana.")“ შეამოწმეთ თარიღის პარამეტრი |date= და |archivedate=-ში (დახმარება) ↑ Matić, A. (10 მარტი, 2006). „Rebecca fall for me because I am – Croat“. Slobodna Dalmacija] (ხორვატული). ციტატა: „Eric Bana ili, preciznije, Eric Banadinović, velika australska glumačka zvijezda hrvatskih korijena,...("Eric Bana or, more precisely, Eric Banadinović, is a great Australian movie stars of Croatian descent,...")“ შეამოწმეთ თარიღის პარამეტრი |date=-ში (დახმარება) ↑ „Eric Bana, porijekom Hrvat, novi James Bond?“ [Eric Bana, a Croat in origin, the new James Bond?]. Index.hr (Croatian). 2 აგვისტო, 2004. შეამოწმეთ თარიღის პარამეტრი |date=-ში (დახმარება) ↑ Wills, Dominic. „Eric Bana – Biography“. www.talktalk.co.uk. დაარქივებულია ორიგინალიდან — 26 აპრილი, 2015. ციტირების თარიღი: 7 მაისი, 2010. ტექსტი „TalkTalk“ იგნორირებულია (დახმარება); შეამოწმეთ თარიღის პარამეტრი |accessdate= და |archivedate=-ში (დახმარება)
დომენური სახელი

დომენური სახელი (Domain name) მიუთითებს კონკრეტულ სერვერზე ან საიტზე, რომელშიც მოთავსებულია საძიებო დოკუმენტი. ის შედგება ორი ნაწილისაგან, რომლის პირველი ნაწილი არის სერვერის სახელი, ხოლო ბოლო ნაწილი ჩვეულებრივად არის დომენის სახელი. ზოგიერთ URL-ს დომენის სახელის შემდეგ მიეწერება სერვერის პორტი, მაგრამ ამას ადგილი აქვს არასტანდარტული პორტის შემთხვევაში. არსებობს 6 სამი სიმბოლოსაგან შემდგარი ძირითადი დომენის სახელი, რომელიც აღწერს შეერთებული შტატების დომენური სახელების სისტემას: edu (education) — განათლების სისტემის; mil (military)— სამხედრო სისტემის; org (organization)— არაკომერციული ორგანიზაციების; gov (government) — სამთავრობო; com (commercial)— კომერციული ორგანიზაციების net (network)— ქსელური რესურსების. მათ დაემატა კიდევ ექვსი, ხუთი, ოთხი ან სამი სიმბოლოსაგან შემდგარი დომენის სახელი: arts — კულტურა და გართობა; firm — ბიზნესი; store — ვაჭრობა; web — ვებ-საქმიანობა; rec — დასვენება; info — საინფორმაციო სამსახურები. გარდა ამისა, არსებობს ასამდე ორი სიმბოლოსაგან შედგენილი დომენის სახელი, რომელიც წარმოადგენს სხვადასხვა ქვეყანას, რეგიონს ან კონტინენტს, მაგ.: uk — დიდი ბრიტანეთი; ca — კანადა; ru — რუსეთი; ua — უკრაინა; ge — საქართველო, და ა.შ. დომენური სახელი საიტზე Curlie
სერვერი (კომპიუტერი)

სერვერი ან ჰოსტი (host) — დიდი კომპიუტერი, რომლის გამოყენება შეუძლია ერთდროულად ბევრ მომხმარებელს. მასში შეიძლება ინახებოდეს სხვადასხვა პროგრამების, ფაილებისა და მონაცემთა ბაზების ძალიან დიდი რაოდენობა. სიტყვა „სერვერი“ გამოიყენება ორი მნიშვნელობით: სერვერი (server) არის კომპიუტერი, რომლის გამოყენება ქსელში ბევრ მომხმარებელს შეუძლია. ნებისმიერი ჰოსტი შეიძლება იყოს სერვერი, პირიქით კი არა. სერვერი (server) არის პროგრამა, რომელიც ემსახურება სხვა პროგრამებს — კლიენტებს. ინტერნეტი შედგება სერვერებისგან ორივე მნიშვნელობით. მაგალითად, თუ რომელიმე კომპიუტერი ინტერნეტში ინახავს ვებ-დოკუმენტებს, მაშინ ის არის ვებ-სერვერი და მან უნდა შეძლოს მასში მოთავსებული ვებ-დოკუმენტების მიწოდება კლიენტებისათვის, რომლის როლსაც ასრულებს ბრაუზერი. საზოგადოდ, კლიენტი (client) არის პროგრამა ან კომპიუტერი, რომელსაც ქსელში ემსახურება სხვა პროგრამა ან კომპიუტერი.
ჰიპერტექსტი

ჰიპერტექსტი (ინგლ. hypertext) ანუ ჰიპერტექსტური სისტემა — სხვადახსვა ტიპის დოკუმენტების სისტემა, რომელშიც ყოველი დოკუმენტი დაკავშირებულია რომელიმე სხვა დოკუმენტთან ამავე სისტემიდან. კავშირი (link) ჰიპერტექსტურ სისტემაში არის ერთი დოკუმენტის მეორე დოკუმენტზე გადასვლის საშუალება. კავშირს ჰიპერტექსტურ დოკუმენტში ზოგჯერ ჰიპერკავშირს (hyperlink) უწოდებენ. კავშირზე მაუსის ერთხელ დაწკაპებით (click) ხდება ჰიპერტექსტურ სისტემაში დაკავშირებული დოკუმენტების გამოძახება კომპიუტერის ეკრანზე. ჰიპერტექსტური დოკუმენტი (hypertext document) არის ისეთი დოკუმენტი ჰიპერტექსტური სისტემიდან, რომელშიც ერთი კავშირი (link) მიანც არსებობს ამავე სისტემის სხვა დოკუმენტთან, როგორიც არ უნდა იყოს ის: ტექსტი, ნახატი, ხმა, კომპიუტერული პროგრამა, ხმაური, ანიმაცია, ვიდეო სხვადასხვა ტიპის დოკუმენტების ერთ სისტემაში დაკავშირების შესაძლებლობის გამო ჰიპერტექსტურ სისტემას უწოდებენ აგრეთვე ჰიპერმედიურს (hypermedia). „მსოფლიო აბლამუდა“ (world wide web) არის ჰიპერტექსტური სისტემა. ჰიპერტექსტი დაარქივებული 2011-10-11 საიტზე Wayback Machine.
ენიშდიბი

ენიშდიბი (აზერ. Enişdibi) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 123 კაცი. ენიშდიბი GEOnet სახელების სერვერზე
არაქითი

არაქითი (აზერ. Ərəkit) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 1,106 კაცი. არაქითი GEOnet სახელების სერვერზე
აიიუბეილი

აიიუბეილი (აზერ. Əyyubbəyli) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 110 კაცი. აიიუბეილი GEOnet სახელების სერვერზე
გენდარა (ისმაილი)

გენდარა (აზერ. Gendərə) — სოფელი აზერბაიჯანში, მთიანი შირვანის რეგიონის ისმაილის რაიონში. გენდარა GEOnet სახელების სერვერზე
მაია სანდუ

მაია სანდუ (მოლდ. Maia Sandu, დ. 24 მაისი, 1972, რისიპენი, ფალეშტის რაიონი, მოლდავეთის სსრ, სსრკ) — მოლდოველი პოლიტიკური და სახელმწიფო მოღვაწე. მოლდოვის პრეზიდენტი 2020 წლის 24 დეკემბრიდან. მოლდოვის პრემიერ-მინისტრი 2019 წლის 8 ივნისიდან 14 ნოემბრამდე. განათლების მინისტრი 2012-2015 წლებში. ქვეყნის ისტორიაში პირველი ქალი პრეზიდენტი. მაია სანდუ დაიბადა 1972 წლის 24 მაისს ფალეშტის რაიონის სოფელ რისიპენში, გრიგორი და ემილი სანდუების ოჯახში. 1995-1998 წლებში სწავლობდა საერთაშორისო ურთიერთობებს სახელმწიფო მართვის აკადემიაში. 2010 წელს დაასრულა ჯონ კენედის სახელობის ჰარვარდის სახელმწიფო მართვის ინსტიტუტი. 2012 წელს დანიშნეს განათლების მინისტრად. 2016 წელს იყო ქვეყნის პრეზიდენტობის კანდიდატი. პირველ ტურში მიიღო ხმების 38,71 % და დაიკავა მეორე ადგილი. მეორე ტურში მიიღო ხმების 47,89 % და კვლავ მეორე ადგილი დაიკავა. 2020 წლის საპრეზიდენტო არჩევნების მეორე ტურში დაამარცხა ქვეყნის მოქმედი პრეზიდენტი და თანამდებობას დაიკავებს 2020 წლის 23 დეკემბერს. დასაოჯახებელია. ფლობს რუმინულ, ინგლისურ, რუსულ და ესპანურ ენებს. Maia Sandu, Ministru al Educației în Guvernul Gaburici Неизвестное о Майе Санду, Бельцкий независимый портал, 15.10.2016 ↑ მოლდოვის ცენტრალური საარჩევნოი კომისია. დაარქივებულია ორიგინალიდან — 2020-11-17. ციტირების თარიღი: 2020-11-16.
განდოვი (ისმაილი)

განდოვი (აზერ. Gəndov) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 217 კაცი. განდოვი GEOnet სახელების სერვერზე
გარაიბეილი (ისმაილი)

გარაიბეილი (აზერ. Gəraybəyli) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 786 კაცი. გარაიბეილი GEOnet სახელების სერვერზე